Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, zeinaren bidez jakin nahi baita ea zertan den Nafarroako Parlamentuaren Osoko Bilkurak onetsitako erabakia, Nafarroako Gobernua premiatzen duena diabetesa duten helduentzako unitate funtzional bat, diziplina anitzeko taldea izanen duena, sortzera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren hurrengo Osoko Bilkuran ahoz erantzun dezan:

Nafarroako Parlamentuak erabaki bat onetsi zuen 2016ko ekainaren 30ean egindako Osoko Bilkuran, Nafarroako Gobernua premiatzen duena diabetesa duten helduentzako unitate funtzional bat, diziplina anitzeko taldea izanen duena, sortzera. Zertan da erabaki hori?

Iruñean, 2018ko urtarrilaren 24an

Foru parlamentaria: Teresa Sáez Barrao